(Vaimea kello)
(Kuuluva kello)
(RANSKAN KIELTÄ)
(Sisar Pine) Ystävämme pitää Thayn opetusta kuolemasta hyvin lohdullisena.
Noin 18 vuotta sitten hän osallistui tiibetiläisen perinteen mukaiseen retriittiin,
jossa myös oli aiheena "Kuolema".
Opettaja oli puhunut yksityiskohtaisesti siitä, kuinka siirtää tietoisuutensa
kuoleman hetkellä, mutta myös siitä, mitä tapahtuu kuoleman jälkeen.
Opettaja puhui yksityiskohdittain erilaisista olemassa olevista helveteistä,
joista jotkut ovat kylmempiä tai kuumempia,
ja tietyistä kuvista, jotka näkyvät näissä helveteissä.
Yksi kuva esitti nälkäistä henkeä,
jollaiseksi me voimme siinä helvetissä syntyä,
sellaiseksi jonka kurkku on liian ahdas,
ja että olemme aina hyvin nälkäisiä, mutta jotenkin emme voi
vastaanottaa ruokaa ravitsemaan kehoamme.
Hän mainitsi siellä olleen myös muita kuvia.
Ystävämme kysymys kuuluu:
ovatko nämä esitetyt kuvat auttamassa meitä...
[etsii muistiinpanoistaan]
Herätys!
.. eräänlaisena työkaluna auttamassa meitä elämään
merkityksellisemmin ja kunnollisemmin tässä elämässä,
kauniimmin tässä elämässä,
vai puhuvatko nämä kuvat oikeasti todellisesta realiteetista.
Voimmeko tässä yhteydessä puhua
helveteistä, jotka ovat läsnä täällä maan päällä tällä hetkellä,
ovatko ne kielikuvia kokemuksistamme tämän elämän aikana,
vai ovatko ne vain jotain kuoleman jälkeiseen kuuluvaa.
Olin vielä muitakin kysymyksiä, mutta eiköhän tämä riitä...
[NAURUA]
Tässä on kysymys siitä, mikä on
unia näkemättömän nukkumisen ja säilyvän tietoisuuden suhde.
Kysymyksen muodon perusteella
tiedämme, että kysymyksen esittäjällä
on jo vastaus. [NAURUA]
Tapa, jolla kysymys esitettiin, kertoo että hänellä on jo vastaus.
Vai oletko eri mieltä?
Mutta tässä on myös mahdollisuus
nähdä, että Buddhan opetus voi auttaa monia.
Ei ainoastaan ihmisiä, jotka ovat hyvin älykkäitä.
vaan myös ihmisiä, joilla ei ole hyvää koulutusta.
Buddhan opetus auttaa kaikkia.
On olemassa buddhalaisuutta suurelle enemmistölle,
on syvällistä buddhalaisuutta ainoastaan vähemmistölle.
Nämä opetukset saattavat "riidellä" keskenään muotoseikkojen suhteen
Siksi on sanottu, että
buddhalaisuudessa on 84000 dharman ovea,
ja monenlaisia opetuksia ja monenlaisia käytäntöjä/harjoituksia.
On ihmisiä jotka pelkäävät rankaisua.
Jos he pelkäävät rangaistusta,
he käyttäytyvät paremmin,
koska he pelkäävät kostoa.
Siksi heille puhutaan helvetistä,
kuumasta, viileästä, kylmästä helvetistä jne,
näin voi tapahtua eräänlaisena "uhkana".
"Jos et käyttäydy näin, tulet kärsimään noin."
Monissa temppeleissä nähdään piirroksia helvetistä
ikäänkuin varoituksena:
"Ellet harjoita viittä ohjetta,
tulet kärsimään tuolla tavoin,
sinua keitetään kuumassa öljyssä tai jotain sellaista."
"Jos valehtelet, kun joudut helvettiin niin
kielesi viedään ja katkaistaan."
(yleisön naurua)
Sekin saattaa auttaa monia,
mutta joitakin toisia se ei auta.
Se on kansanomaista buddhalaisuutta.
Tiedämme, että valtaenemmistö uskoo uudelleensyntymiseen,
mutta heidän uskomuksensa tulee
heidän väärästä näkemyksestä itsestä, että on olemassa itse, on sielu,
joka on erillinen kehosta,
ja kun keho on mennyttä,
sielu aina jää jäljelle,
etsii pääsyä toiseen kehoon jatkuakseen.
Se on eräänlaista uskoa jälleensyntymiseen, ja se on uudelleensyntymisen opetusta,
mutta se ei ole tosiasiassa ole Buddhan syvällinen opetus,
koska se perustuu väärään näkemykseen itsestä.
Mitään opetusta, joka on vastoin
pysymättömyyden, itsettömyyden ja nirvanan oivallusta
ei voi sanoa syvällisimmäksi opetukseksi.
Ajattelit sitten syytä ja seurausta, uudelleensyntymistä, rangaistusta;
jos opetuksesi, jos harjoituksesi ei heijasta pysymättömyyden oivallusta,
itsettömyyttä ja nirvanaa, se ei ole todellista Buddhan opetusta.
On siis monia asioita, jotka ovat
tulleet Vedojen ja Upanishadien opetuksista.
Tiedämme, että jo ennen Buddhaa oli uskomus
reinkarnaatiosta ja rankaisusta; sitä ei Buddha keksinyt.
Tilille joutumisen, sielunvaelluksen opetukset olivat jo ennen Buddhan tuloa-
Mutta nämä opit perustuivat itsen/selfin olemassa oloon.
Vaikka Buddha opettaakin jatkuvuutta, elämä toisensa perään,
hänen opetuksensa perustuu itsettömyyden, pysymättömyyden,
ja lopulta nirvanan oivaltamiseen, ei syntymää eikä kuolemaa.
Sellainenkin uskomus, joka ei ole puhtaasti buddhalainen,
voi olla avuksi.
On niitä, jotka uskovat, että Amitabha Buddhan puhdas maa
ei ole täällä, vaan lännen suunnassa,
ja pääset sinne vasta kuolemasi jälkeen.
On niitä, joilla on parempi, erilainen näkemys,
Me tiedämme, että todellinen puhdas maa on tässä ja nyt,
eikä ole aikaa mennä länteen tai itään.
Kun mielesi on puhdas,
maakin on puhdas samaan aikaan.
Se menee enemmänkin oikean näkemyksen suuntaan.
Buddhalaisuuden henki on suvaitsevuuden henki.
On niitä, jotka eivät voi ymmärtää syvällistä buddhalaisuutta.
Meidän pitää sallia heidän omaksua buddhalaisuuden laimennettu muoto,
kuin sokeroitu lääke.
Ne auttavat.
Emme siis arvostele heitä, vaikka heidän oppinsa ja uskomuksensa
ei menekään täysin yksiin äärimmäisen totuuden kanssa.
Koska meillä on myötätuntoa,
koska meillä on ymmärrystä, myötätunto on mahdollinen.
Todellinen oikea buddhalainen on aina suvaitsevainen, ei fanaattinen.
Jos olet taitava, voit johdatella heitä hitaasti,
jotta he vähitellen hylkäisivät väärän näkemyksensa,
ja saisivat kaiken aikaa aina paremman näkemyksen.
Se saattaa sopia meille kaikille.
Alkuun meillä oli ajatus Kolmesta Jalokivestä,
Buddhasta, Dharmasta ja Sanghasta.
Harjoitettuasi kymmenen vuotta
sinulla on parempi näkemys
Buddhasta, Dharmasta ja Sanghasta,
ja 50 vuoden päästä meillä on syvempi ymmärrys
Buddhasta, Dharmasta ja Sanghasta,
joten sen mukaan opimme suvaitsevuuden läksyn.
Meidän ei tulisi ajatella, että meidän näkemyksemme on paras.
Me edistymme,
olemme valmiit luopumaan nykyisestä näkemyksestämme
saadaksemme paremman näkemyksen.
Tämä on näkemykseen takertumattomuuden harjoitus.
Jos sinulla buddhalaisuudessa on tämä ymmärrys,
sinusta tulee hyvin suvaitsevainen ja hyväksyt buddhalaisuuden toiset muodot.
Et arvostele.
Voit vain auttaa toisia saamaan paremman näkemyksen ja paremman harjoittamisen.
Sen takia buddhalaisten oppisuuntien kesken ei pitäisi olla ristiriitaa ja sotaa.
On vallinnut todellisuudentaju.
Buddhalaisuudessa on monia koulukuntia,
mutta ne eivät ole koskaan järjestäneet pyhää sotaa taistellakseen keskenään.
Meidän tulisi kyetä pitämään se suvaitsevuuden perinne.
Suvaitsevuutta ei siksi että sinun on pakko olla suvaitseva,
vaan koska sinulla on Oikea Näkemys, siksi sydämesi on avoin,
siksi voit suvaita niitä,
joilla ei ole samanlaista näkemystä kuin sinulla.
Sinun pitäisi rakastavalla puheella ja syvällisellä kuuntelemisella
auttaa häntä luopumaan näkemyksestään,
jossa saattaa vielä olla fanaattisuutta tai muuta sellaista.
Siinä me opimme, että nykyinen hetki
ei voi olla olemassa riippumatta
menneestä tai tulevaisuudesta.
Et voi leikata erilleen
mennyttä, nykyhetkeä ja tulevaisuutta.
Nuo kolme aikaa: mennyt, nykyinen ja tuleva,
ne ovat keskinäisriippuvuudessa.
Jokaisessa niistä näet ne kaksi muuta.
Siksi koskiessasi syvällisesti nykyhetkeä
kosket myös mennyttä ja kosket myös tulevaa.
Mennyt on yhä tavoitettavissa, tulevaisuus on vain saatavissa.
Sen oivallat,
kun meditoit ajan keskinäisriippuvuuden luonnetta.
(Vaimea kello)
(Kuuluva kello)